Il-ġimgħa li għaddiet tħabbret l-ewwel Strateġija Nazzjonali tas-Saħħa Mentali. L-ILLUM tagħti ħarsa lejha, lejn dak propost mill-Ministeru tas-Saħħa Is-saħħa mentali hi prijorità, il-kuntentizza essenzjali, il-kura personali tagħna neċessità. Żgur mhux forsi li s-saħħa mentali għandha tingħata l-istess attenzjoni u dedikazzjoni daqs is-saħħa fiżika tagħna. Għalhekk din il-ġimgħa, fl-Università Antika tal-Belt Valletta, id-Deputat Prim Ministru u Ministru tas-Saħħa Chris Fearne, nieda konsultazzjoni pubblika dwar l-Istrateġija tas-Saħħa Mentali Nazzjonali, 2020-2030. F’din l-okkażżjoni, l-ewwel waħda f’dan il-qasam partikolari, ġie ppubblikat dokument li mistenni jservi bħala qafas għal diskussjoni u kunsiderazzjonijiet fuq dawn il-materji importanti għall-benesseri tas-soċjetà. Fid-dawl ta’ dan kollu, din il-gazzetta tat ħarsa lejn dan id-dokument rigoruż li jiġbor ġewwa fih mal-75 proposta. X’se jiġri minn Monte Karmeli? Monti Karmeli fetaħ il-bibien tiegħu fl-1861 dak iż-żmien meqjus bħala faċilità avvanzata fejn tidħol kura ta’ saħħa mentali. Iżda llum il-ġurnata, dan l-Isptar sikwit jkun fiċ-ċentru ta’ kritika, kemm minħabba l-istigma li toħnoq lil din il-faċilità kif ukoll minħabba n-nuqqas ta’ infrastruttura adegwata. Apparti minn hekk, waqt id-diskors tiegħu din il-ġimgħa, il-Ministru Fearne sostna li, "għalkemm mhuwiex post sabiħ xorta waħda għandna bżonnu, minħabba l-fatt li hemm diversi pazjenti li ilhom hemm snin u għalhekk diffiċli li noħorġuhom minn hemm.” Allura x’qed jingħad f’dan id-dokument rigward l-Isptar Monti Karmeli. Is-saħħa mentali integrata fuq il-post tax-xogħol Dan id-dokument jittratta wkoll problemi ta’ saħħa mentali li jiskattaw fuq il-post tax-xogħol. Għalhekk, fost l-oħrajn l-istrateġija nazzjonali qiegħda tagħmel dawn il-proposti: Inqas stress u aktar eżerċizzju fiżiku għall-istudenti Id-dokument aċċena wkoll għar-relazzjoni bejn l-istituzzjonijiet edukattivi tal-pajjiż u s-saħħa mentali. Skont dan id-dokument, jeħtieġ li jkun l-istudenti jkollhom relazzjoni tajba mal-għalliema, mal-ġenituri u l-istudenti sħabhom filwaqt li jkollhom trobbija tajba għall-żvilupp ta’ mġiba soċjalment pożittiva. Għalhekk, fost l-oħrajn l-istrateġija nazzjonali qiegħda tagħmel dawn il-proposti: Is-solitudini, l-anzjani u s-saħħa mentali Id-dokument isemmi t-tħassib tiegħu dwar il-prevalenza tad-dipressjoni u s-solitudni fl-anzjani. Dan isemmi kif il-komunitajiet lokali u l-NGOs varji se jkunu strumentali sabiex jiġi żviluppat trattament aħjar biex jikumbatti l-problemi ta’ saħħa mentali fl-anzjani. Għalhekk, fost l-oħrajn l-istrateġija nazzjonali qiegħda tagħmel dawn il-proposti: Alkoħol, drogi u s-saħħa mentali Id-dokument jgħid li l-konsum tal-alkoħol u d-drogi partikolarment miż-żagħżagħ ma jawgurawx tajjeb għall-futur tas-saħħa mentali f’pajjiżna. Apparti minn dan, skont statistika separata tal-EHIS (European Health Interview Survey), fl-2017, kwart tal-pazjenti kollha li ddaħħlu Monte Carmeli għamlu dan minħabba problemi mentali relatati ma’ droga. Filwaqt li kważi wieħed minn kull tliet pazjent li daħħal f’dan l-Isptar kontra l-volontà tiegħu, kellu inqas minn 30 sena. Ir-rapport jenfasizza l-bżonn, li niggwidaw liż-żgħażagħ ’il bogħod mill-abbuż ta’ dawn is-sustanzi. Apparti minn dan id-diżordni assoċjati ma’ dan l-abbuż għandhom ikunu meqjusa bħala kundizzjonijiet kroniċi bħal oħrajn u mhux falliment morali jew kriminali. Kura fil-komunitajiet madwar Malta u Għawdex Id-dokument qed jipproponi li l-kura tas-saħħa mentali timxi lill hinn mill-Isptar u tibda ssir ġewwa kliniċi tal-komunità. Din it-tranżizzjoni, se tkun pjanata madwar iċ-ċentri tal-komunità kollha f’Malta u Għawdex u kull ċentru se jkollu tip responsabbli mis-servizzi kollha tar-reġjun inkluż kura urġenti. Kull tim mistenni jkollu minn tal-inqas żewġ psikjatri, psikologi, infermiera, ‘social workers’ u psiko-terapisti. Għalhekk, fost l-oħrajn l-istrateġija nazzjonali qiegħda tagħmel dawn il-proposti: Sptar psikjatriku ġdid biswit l-Isptar Mater Dei Skont id-dokument, l-Isptar Monti Karmeli m’għadux adegwat sabiex joffri kura psikoloġika akuta. Għalhekk diġà beda x-xogħol fuq sptar ġdid li se jkun qed jipprovdi trattament u kura akuta fuq il-kampus tal-Isptar Mater Dei. Bżonn kbir ta’ ħaddiema fil-qasam tas-saħħa mentali Id-dokument jagħmilha ċara li sabiex tiġi provduta kura tajba hemm bżonn ta’ aktar ħaddiema f’dan il-qasam. Ir-rapport jgħid ukoll li waħda mill-isfidi kbar wara l-implimentazzjoni ta’ timijiet multi-dixxiplinarji hi n-nuqqas ta’ ħaddiema f’kull livell ta’ dan is-settur. Għalhekk, fost l-oħrajn l-istrateġija nazzjonali qiegħda tagħmel dawn il-proposti: